সিডনিতে অস্ট্রেলিয়া-বাংলাদেশ বিজনেস কাউন্সিলের ইফতার
গত বৃহস্পতিবার অস্ট্রেলিয়া-বাংলাদেশ বিজনেস কাউন্সিলের (এবিবিসি) উদ্যোগে ইফতার ও নৈশভোজের অনুষ্ঠানের আয়োজন করা হয়।
অনুষ্ঠানের শুরুতে ড. মুনিরুজ্জমান জয় কোরআন পাঠ করেন।
এর পর সংগঠনের সভাপতি ফয়েজ দেওয়ান অতিথিদের স্বাগত জানান এবং পবিত্র মাসে সংহতি ও একতা প্রকাশে তাদের উপস্থিতির জন্য কৃতজ্ঞতা প্রকাশ করেন।
অনুষ্ঠানে অ্যামনেস্টি ইন্টারন্যাশনাল অস্ট্রেলিয়ার অধিকৃত ফিলিস্তিনি অঞ্চলের মুখপাত্র মোহাম্মদ দুয়ার ফিলিস্তিনে শান্তি ফিরিয়ে দেওয়ার গুরুত্ব ও মানবিক সমর্থনের বিষয়গুলো নিয়ে বক্তব্য দেন।
দার ইবনে আব্বাসের অধ্যক্ষ শাইখ আব্দুল করিম আবদুল্লাহ পবিত্র রমজানের গুরুত্ব ব্যাখ্যা করে বক্তব্য রাখেন।
অনুষ্ঠানে উপস্থিত ছিলেন সরকারী উচ্চপদস্থ কর্মকর্তা, রাজনৈতিক নেতৃবৃন্দ, ব্যবসায়ীক ব্যক্তিত্ব ও বিভিন্ন সংগঠনের নেতৃবৃন্দ।
অস্ট্রেলিয়া-বাংলাদেশ বিজনেস কাউন্সিলের সাধারণ সম্পাদক মোতাসিম বিল্লাহ ঐক্য, সাংস্কৃতিক বিনিময় ও সম্প্রদায়ের অংশগ্রহণের প্রসারে এবিবিসির প্রতিশ্রুতি সম্পর্কে জানিয়ে এই অনুষ্ঠানের সমাপ্তি ঘোষণা করেন।

গত বৃহস্পতিবার অস্ট্রেলিয়া-বাংলাদেশ বিজনেস কাউন্সিলের (এবিবিসি) উদ্যোগে ইফতার ও নৈশভোজের অনুষ্ঠানের আয়োজন করা হয়।